**Παναγιώτης Φερεντίνος,**

**Αναπληρωτής Καθηγητής Ψυχιατρικής ΕΚΠΑ**

**Τηλ. 210-5832448, Email: pferentinos@med.uoa.gr**

Σύντομο Βιογραφικό

Ο κ. Π. Φερεντίνος αποφοίτησε από την Ιατρική Σχολή του ΕΚΠΑ το 1997, έλαβε την ειδικότητα της Ψυχιατρικής το 2005 και ανακηρύχθηκε διδάκτορας της Ιατρικής ΕΚΠΑ το 2008. Από το 2014 εργάζεται ως μέλος ΔΕΠ στην Ιατρική Σχολή ΕΚΠΑ, όπου τώρα υπηρετεί ως Αναπληρωτής Καθηγητής Ψυχιατρικής στη 2η Ψυχιατρική Κλινική ΕΚΠΑ στο ΠΓΝ Αττικόν. Εκεί είναι υπεύθυνος του Β΄ Νοσηλευτικού Τμήματος, του Ειδικού Ιατρείου Συναισθηματικών Διαταραχών (διπολικής διαταραχής, ανθεκτικής κατάθλιψης) και Αυτοκαταστροφικής Συμπεριφοράς και του Ειδικού Ιατρείου Ομαδικής Ψυχοεκπαίδευσης για ασθενείς με διπολική διαταραχή.

Από το 2012 έως το 2014 ολοκλήρωσε τη μετεκπαίδευσή του στην Ψυχιατρική Γενετική (Στατιστική Γενετική και Βιοπληροφορική) και στην Ψυχοφαρμακολογία των Συναισθηματικών Διαταραχών στο Institute of Psychiatry, King’s College London, ως επισκέπτης ερευνητής στα τμήματα Social, Genetic & Developmental Psychiatry Centre (επιβλ. Prof. C. Lewis) και Department of Psychological Medicine/ Centre of Affective Disorders (επιβλ. Prof. A. Cleare). Εκεί συμμετείχε σε ερευνητικά πρωτόκολλα μοριακής γενετικής ανάλυσης της Κατάθλιψης και μελέτης και αντιμετώπισης της Ανθεκτικής Κατάθλιψης. Επιπλέον, εργάσθηκε επί εξάμηνο ως part-time Honorary Consultant στο National Affective Disorders Service του South London and Maudsley (SLaM) NHS Trust, υπό τον Prof. A. Cleare. Παραμένει μέχρι σήμερα συνεργαζόμενος ερευνητής του Institute of Psychiatry συνεχίζοντας τη συνεργασία σε ερευνητικά πρωτόκολλα.

Το διδακτικό έργο του κ. Φερεντίνου περιλαμβάνει συνεχή διδασκαλία μαθημάτων Ψυχιατρικής, Ψυχοφαρμακολογίας, Νευροψυχιατρικής, Ψυχιατρικής Γενετικής από το 2008 σε προπτυχιακούς φοιτητές της Ιατρικής ΕΚΠΑ, σε ειδικευόμενους της Α και Β Ψυχιατρικής Κλινικής ΕΚΠΑ καθώς και άλλων νοσοκομείων της Αττικής και σε μεταπτυχιακούς φοιτητές ποικίλλων μεταπτυχιακών προγραμμάτων της Ιατρικής ΕΚΠΑ. Παράλληλα είναι επιβλέπων 17 μεταπτυχιακών διπλωματικών εργασιών, 4 διδακτορικών διατριβών ενώ συμμετέχει στην επίβλεψη επιπλέον 8 διατριβών και μιας μεταδιδακτορικής διατριβής.

Το ερευνητικό έργο του υποψηφίου περιλαμβάνει συνεχή ενασχόληση κατά τα τελευταία 18 έτη στους τομείς των Συναισθηματικών Διαταραχών και της Αυτοκαταστροφικής Συμπεριφοράς (Ψυχοπαθολογία, Ψυχομετρία, Νευροψυχολογία, Νευροαπεικόνιση, Ψυχιατρική Γενετική, Ψυχοφαρμακολογία, Ψυχοεκπαίδευση, Μετα-ανάλυση) και της Νευροψυχιατρικής. Συμμετέχει σε πολυκεντρικές φαρμακογενετικές μελέτες σε ασθενείς με Συναισθηματικές διαταραχές (European Group for the Study of Resistant Depression- χρηματοδοτούμενη φαρμακογενετική μελέτη της ανθεκτικής κατάθλιψης, Ubiquitous Pharmacogenomics (UPGx)/PREPARE- διεθνή πολυκεντρική φαρμακοοικονομική μελέτη της φαρμακογενετικά καθοδηγούμενης ψυχιατρικής φαρμακοθεραπείας, ConLigen- διεθνή φαρμακογενετική μελέτη της ανταπόκρισης ασθενών με διπολική διαταραχή στο λίθιο). Ως μέλος του Psychiatric Genetics Consortium-Bipolar Disorder, συμμετέχει με γονοτυπημένο δείγμα 190 ασθενών με διπολική διαταραχή και 90 μαρτύρων (για πρώτη φορά στην Ελλάδα) σε διεθνείς πολυκεντρικές μελέτες της γενομικής της διπολικής διαταραχής. Συμμετέχει επίσης σε διεθνή consortia μετα-αναλύσεων (DEPRESSD-μετα-ανάλυση της ψυχομετρικής συμπεριφοράς της κλίμακας HADS, MHCOVID-μετα-ανάλυση των ψυχοκοινωνικών συνεπειών της πανδημίας COVID). Έχει λάβει 2 βραβεία Μαρίας Ζαούση από την ΕΨΕ (για δημοσιεύσεις σε διπολική διαταραχή) και 8 βραβεία αναρτημένης ανακοίνωσης σε ελληνικά και διεθνή συνέδρια.

Το ερευνητικό συγγραφικό του έργο περιλαμβάνει 103 ξενόγλωσσες πλήρεις δημοσιεύσεις με συνολικό Impact Factor=633.22 και συνολικά 2340 αναφορές στο Google Scholar (h-index=25, i10-index=56), 5 ελληνικές πλήρεις δημοσιεύσεις, 4 κεφάλαια σε ξενόγλωσσα βιβλία, 17 κεφάλαια σε ελληνικούς συλλογικούς τόμους καθώς και πάνω από 200 περιλήψεις ή εισηγήσεις σε διεθνή και ελληνικά επιστημονικά συνέδρια. Είναι μέλος ελληνικών και διεθνών επιστημονικών εταιριών. Τέλος, είναι μέλος της συντακτικής επιτροπής (associate editor) 3 επιστημονικών περιοδικών (BMC Psychiatry, Frontiers in Psychiatry, Ψυχιατρική) και κριτής σε 45 διεθνή επιστημονικά περιοδικά.